Imperiu Russu

L' **Imperiu rusu** () fue un Estau soberanu qu'essistió entri los añus 1721 i 1917. Abarcó grandis çonas de tres continentis del planeta, l'uropeu, l'asiáticu i l'americanu, siendu el sucesol diretu del Zaratu moscovita. L'expressión «Russia imperial» designa el periodu cronológicu dela estoria russa que comprendi dendi la conquista delos territorius que se topan entri'l mari Bálticu i l'océanu Pacíficu, prencepiá pol Pedru I, ata la caía de Nicolás II i'l posteriol encetu dela Revolución de 1917.

La capital del imperiu fue la ciá de San Petersburgu (rebatiçá en 1914 comu Petrograu a raíz del prencepiu dela Primera Guerra Mundial). A finalis del sigru XIX, el imperiu comprendía 22,8 millonis de km². D'acuerdu al censu de 1897, la su puebración alcançaba las 125 640 000 pressonas, abitandu la mayoría (102,8 millonis) n'Uropa. Más de 100 grupus étnicus diferentis convivían nel imperiu —l'etnia rusa componía el 44 % dela puebración—. La religión oficial del imperiu era'l cristianismu ortodoxu, controlau pol monarca a través del Santísimo Sínodo Gobernante. Los sus abitantis estaban deviíus n'estratus (clasis) talis comu *dvoryanstvo* («nobleça»), el cleru, los comerciantis, los cosacos i los campusinus. Los nativus de Siberia i Asia Central fuerun oficialmenti registraus nel estratu *inorodtsy* («estranjerus»).

Amás del ogañu territoriu de Russia, en 1917, l'Imperiu rusu incluía territorius delos Estaus bálticus (Estonia, Letonia i Lituania), Ucrania, Bielorrussia, la mitá oriental de Polonia (Zaratu de Polonia), Moldavia (Besarabia), Rumania (Valaquia), el Cáucaso (las ogañu nacionis de Armenia, Georgia i Azerbaiyán), Finlandia, la mayoría del Asia Central (ogañu repúbricas de Kazajistán, Turkmenistán, Tayikistán, Kirguistán i Uzbekistán) i una parti de Turquía (las provincias d'Ardahán, Artvin, Iğdır i Kars, siendu estus territorius partis dela Armenia turca). Entri 1741 i 1867, l'Imperiu rusu tamién incluía Alaska, al otru lau del estrecho de Bering. Tamién controló pol ciertu periodu la región de Manchuria china, la región norti d'Irán i la mitá norti de Hövsgöl (pertencia de Mongolia).

En 1914, l'Imperiu rusu estaba deviíu n'81 provincias (*[[Óblasts del Imperio ruso|óblasti]]*) i 20 regionis (*[[Gobernaciones del Imperio ruso|gubernias]]*). Entri los vasallus i protectoraus del imperiu s'incluían el Emirato de Bujará, el Kanato de Jiva i, endispués de 1914, Tuvá. El su escú d'armas fue l'escú grandi del Imperiu rusu, i el su inu, «Dios salve al zar» (*Боже, Царя храни*). Endispués del derrocamientu dela monarquía en 1917, Russia fue convertía nuna repúbrica baju el Gobierno provisional ruso.

## Etimología i génesis

El nombri de Russia probablimenti procea del nombri del pueblu Rus. Sobri l'origin de dichu términu á varias teorías, inque nenguna d'ellas es acetá pol tolos mundus. Las vessionis se deviin n'estóricas, que se basan n'autoris contemporáneus, lingüísticas i toponímicas. Assina, las prencipalis ipótesis son l'estórica bizantina, la indoiraní, la lingüística finesa, l'estóricu-toponímica prusiana, amás de varias toponímicas. Comu ejemplu, n'estoniu *Rootsi* están relacionaus con Roslagen, una región costera de Suecia (*Ruotsi* en finés), mentris que pa otrus deriva del nombri que los eslavus daban alos vikingus, o inclusu de términus alanus. D'acuerdu cola *[[Crónica de Néstor]]*, el nombri de Rus tieni un origin varego. L'etimología de Rus acontina siendu materia de discusión.

Alreol de 860, un varego llamau Riúrik llegó a gobernal Nóvgorod, moviéndu-se los sus sucesoris al sul i estendiendu la su autoriá a Kiev. A finalis del sigru IX, el gobernaol varegu de Kiev ya á establecíu la su supremacía sobri una vasta çona que gradualmenti vinu a sel conocía comu Rus. La Rus de Kiev (882-1240) fue el primel estau eslavu oriental, siendu gobernau pola dinastía ruríkida. Nostanti, la invasión mongola provocó la desintegración del país en varius principaus, entri ellus el Principado de Kiev (1132-1470), qu'uya emportancia sufridríe un notabli declivi. Mentris, el Principado de Vladímir-Súzdal (1157-1363) se convertía n'unu delos grandis principaus que sucedierun ala Rus de Kiev comu prencipal potencia eslava oriental. A partil desti últimu se hormalía el Principado de Moscú (1283-1547) o «Moscovia» que, endispués de varias espansionis territorialis, se transhormalía nel Zaratu moscovita (1547-1721), cola dinastía Románov llegandu al poel en 1613.

En 1721, el zar Pedru I de Russia se proclamó emperaol i moificó el nombri oficial del país de «**[[Zarato ruso]]**» (***Rússkoie''' Tsarstvo'', el país del '[[pueblu russu]]') al de «'''Imperiu rusu»''' (***Rossíyskaya** Impériya'', de carácter multiétnicu) i l'informal de ***Rus*** al ogañu ***Rossíya*** ('Russia' en rusu). Entri 1712 i 1918 [[San Petersburgo]] fue la [[Capital (política)|capital]] de Russia. Nel Imperiu russu, los [[Pueblo ruso|rusus]] se denominarun ''[[velikorossy]]'' ('grandis rusus'); los [[Pueblo ucraniano|ucranianus]], ''[[Russia Menor|malorossy]]'' ('pequeñus rusus'); i los [[Pueblo bielorruso|bielorrusus]], «[[Russia blanca|rusus brancus]]» (el prefiju ''bielo-'' se trauci comu 'brancu'). Duranti los sigrus X a XV, ena [[Rus de Kiev]] i enos principaus en que esta se desintegró, se palraba l'[[antiguo eslavo oriental]], que dio origin alos ogañu idiomas [[idioma ruso|rusu]], [[idioma ucraniano|ucranianu]], [[idioma bielorruso|bielorrusu]] i [[idioma rusino|rusinu]].

Enos sigrus XIII a XVI, los movimientus del centru políticu delos eslavus orientalis [[Kiev]]-[[Vladímir]]-[[Moscú]] se vierun acompañaus asimesmu polos movimientus del su centru eclesiásticu. Assina, el **Metropolita de Kiev i toa Rus**, Máximu de Kiev, se muó dendi Kiev a Vladímir en 1299, mentris el su sucesol, el Metropolita Pedru de Kiev, se movidríe de Vladímir a Moscú en 1325. En 1589, la [[Iglesia ortodoxa rusa]] proclamó al Metropolita de Moscú comu **Patriarca de Moscú i toa Rus**, estitución que sedríe suprimía pol Pedru I. Una vezi restituíu el [[Patriarcado de Moscú]] en 1917, la Ilesia ortodoxa rusa acontinó i acontina gastandu el nombri antigu del país, Rus.

==Territoriu==

A finalis del sigru XIX, la superficii del imperiu era d'aprosimadamenti 22.400.000 km². D'acuerdu colos resultaus del censu de 1897, la puebración del imperiu era de 128.200.000 pressonas, cola mayoría d'ellas (93,4 millonis) viviendu ena parti uropea de [[Russia]]. Nel imperiu, vivían más de 100 grupus étnicus, en condicionis en que los rusus representaban ábate el 45% dela puebración. La puebración nativa de [[Siberia]] i [[Asia Central]] era registrá nuna clasi separá, llamá ''inorodțî'' (инородцы), es izil, „nacius estranjerus”. Respetu al territoriu d'ogañu de Russia, ata l'añu 1917 estaban encruius tamién los paísis i territorius d'ogañu: [[Estonia]], [[Letonia]], [[Lituania]], [[Ucrania]], [[Bielorrussia]], una parti de [[Polonia Congresului|Polonia]], la [[gubernia Basarabia|Besarabia]], el [[Caucaz]], el [[Marele Principat al Finlandei|Gran Principau de Finlandia]], i la mayol parti d'[[Asia Central]].

En 1914, l'estau estaba deviíu n'81 [[provincia|provincias]] (denominás oficialmenti „[[gubernie|gubernias]]”) i 20 [[regiune|regionis]] (o „[[oblastie]]ii”).

==Gobiernu i alministración==
L'Imperiu Rusu fue, entri 1721–1905, una [[monarhie absolutistă|monarquía asolutista]], i era dirigía pol un monarca, llamau „[[țar|çar]]”, dela [[dinastia Romanov|dinastía Romanov]]. El [[Biserica ortodoxă răsăriteană|Cristianismu ortodoxu]] era la creencia oficial del imperiu rusu, i era controlau pol [[împărat|emperaol]], pol meyu del [[Sfântul Sinod|Santu Sínodu]]. Las clasis sujetas al imperiu rusu estaban deviías dela siguienti manera:
* [[nobilime|noblis]]
* [[preot|clerus]]
* [[negustor|comerciantis]]
* [[cazac|cosacus]]
* [[țăran|campusinus]].

=== Monarcas ===
* **Pedru el Grandi** (1682–1725);
* **Catalina I** (1725–1747);
* **Pedru II** (1727–1730);
* **Ana** (1730–1740);
* **Iván VI** (1740–1741);
* **Isabel** (1741–1762);
* **Pedru III** (1762);
* **Catalina la Grandi** (1762–1796);
* **Pablu I** (1796–1801);
* **Alejandru I** (1801–1825);
* **Nicolás I** (1825–1855);
* **Alejandru II** (1855–1881);
* **Alejandru III** (1881–1894);
* **Nicolás II*' (1894–1917).

=== Cidais ===
<div align=center><gallery>
Archivu:Stpeteskyline.jpg|<small>[[San Petersburgo|Petrogrado]]</small>
Archivu:1867_Moscow_BW_big_4.jpg|<small>[[Moscú]]</small>
Archivu:Krasinski_Square_Warsaw.jpg|<small>[[Varsovia]]</small>
Archivu:Odessa_downtown.jpg|<small>[[Odesa]]</small>
Archivu:Riga_Theater_Promenade_1890-1900.jpg|<small>[[Riga]]</small>
Archivu:Kiev_overview.jpg|<small>[[Kiev]]</small>
Archivu:Park_Helenow_Lodz_old8.JPG|<small>[[Lodz]]</small>
Archivu:Kazan kremlin spas tower.jpg|<small>[[Kazán]]</small>
Archivu:Smolensk_1912.jpg|<small>[[Smolensk]]</small>
Archivu:Archangel_1896.jpg|<small>[[Arjángelsk]]</small>
Archivu:Vladivostok in 1918.jpg|<small>[[Vladivostok]]</small>
Archivu:Charkow.jpg|<small>[[Járkov]]</small>
Archivu:Sviato-Preobrazhenskyi_Cathedral.jpg|<small>[[Dnipropetrovsk|Yekaterinoslav]]</small>
Archivu:Yarmarka.jpg|<small>[[Nóvgorod]]</small>
Archivu:Asematori-Viipuri.jpg|<small>[[Vyborg]]</small>
Archivu:RostovKremlin.jpeg|<small>[[Rostov]]</small>
Archivu:Wilno_Gora_zamkowa.jpg|<small>[[Vilna]]</small>
Archivu:Tiflis-2.jpg|<small>[[Tiflis]]</small>
Archivu:View_of_Sevastopol_1890.jpg|<small>[[Sebastopol]]</small>
Archivu:Prokudin-Gorsky 20348.jpg|<small>[[Astracán]]</small>
Archivu:Pawilon_Chiński.jpg|<small>[[Białystok]]</small>
Archivu:Perm-c1910.jpg|<small>[[Perm]]</small>
Archivu:Ufa_prokudin.jpg|<small>[[Ufá]]</small>
Archivu:Capture_of_Erivan_Fortress_by_Russia,_1827_(by_Franz_Roubaud).jpg|<small>[[Ereván]]</small>
Archivu:Miensk, Zboravaja, Benedyktynski. Менск, Зборавая, Бэнэдыктынскі (S. Prokudin-Gorsky, 1912).jpg|<small>[[Minsk]]</small>
Archivu:Bfc_Brest_train_station.jpg|<small>[[Brest (Bielorrussia)|Brest]]</small>
Archivu:Н. Ф. Добровольский. Переправа через Ангару в Иркутске.jpg|<small>[[Irkutsk]]</small>
</gallery></div>

== Referencias ==


== Atijus ==

[http://www.loc.gov/exhibits/empire/ The Empire that was Russia]: Fotografías a colol dela Russia Çarista

==Bibliografía==

Jelavich, Barbara. * St. Petersburg and Moscow: Tsarist and Soviet Foreign Policy, 1814–1974* (1974)

Manning, Roberta. *The Crisis of the Old Order in Russia: Gentry and Government*. Princeton University Press, 1982.

Pipes, Richard. *Russia under the Old Regime* (2nd ed. 1997)

Seton-Watson, Hugh. *The Russian Empire 1801–1917'' (Oxford History of Modern Europe) excerpt and text search